****

**INFORMASJONSSKRIV 2019-2020 Juni 2020 Nr: 16**

**Covid – 19:**Regjeringen varslet i går at det vil komme en ny revidering i smittevernveilederne for barnehager og skoler fredag 29.mai. Lite smittespredning gjør det forsvarlig at en hel avdeling i barnehagen og en hel skoleklasse kan være én kohort. Et nytt system med rødt, gult og grønt lys skal avgjøre hvilke smitteverntiltak som gjelder i barnehage og skole. De nye smittevernveilederne legges frem i sin helhet fredag 29. mai. Modellen varierer fra grønt nivå med vanlig organisering, via gult nivå med moderate tiltak, til rødt nivå med mer omfattende tiltak. I dag praktiserer barnehagene og skolene røde tiltak. Fra og med 2. juni kan de nedjustere tiltakene til gult nivå. Dette betyr at det nå innføres veiledere som gir forutsigbarhet og som kan brukes i lengre tid. Barnehagene og skolene kan planlegge for gult lys til høsten. Dersom smitten i samfunnet endrer seg, må de være forberedt på at tiltaksnivået kan skifte til rødt eller grønt.

Åpningstid kommunale barnehager fremover:  
Ut fra disse signalene planlegger de kommunale barnehager og skoler i Nittedal en tilnærmet vanlig åpningstid fra 8.juni. Mer informasjon følger når vi har fått gjennomgått revidert smittevernveleder som foreligger i morgen.

Aktuelle lenker:  
Nivåinndeling av smitteverntiltak.

<https://www.udir.no/kvalitet-og-kompetanse/sikkerhet-og-beredskap/informasjon-om-koronaviruset/trafikklysmodell-for-smitteverntiltak-for-barnehager-og-skoler/>

Støtte til barnehageeier og leder om bruk av smittevernveilederen

<https://www.udir.no/kvalitet-og-kompetanse/sikkerhet-og-beredskap/informasjon-om-koronaviruset/smittevernveileder/bruk-smittevernveileder/>

Utbetaling av inntektstap foreldrebetaling:  
Når det gjelder utbetaling av inntektstap foreldrebetaling vil dette bli utbetalt senest onsdag neste uke. Vi beklager at dette har tatt tid.

Spørsmål om ekstra utgifter i barnehagene ifm. Covid 19:  
Nittedal kommune følger i utgangspunktet de ordinære budsjettene både for de kommunale barnehager og for renhold under Covid 19. Begge har under stenging hatt færre utgifter til drift enn vanlig, som de nå har til rådighet under gjenåpning når det følger med noen ekstra utgifter. Vi vil følge nøye med på om det er nødvendig å gå utover de ordinære driftsbudsjetter grunnet Corona. Da vil kommunen sikre at dette blir riktig ift. kontering og likebehandling.

**Felles satsninger:**

|  |
| --- |
| Realisering av kvalitetsplan– **Med skrubbsår på knærne og stjerner i øynene 2019-2022.**  Har fått tilbakemelding om at noen sliter med å åpne vedlegget i invitasjonen som ble sendt ut med forrige info. skriv. Legger derfor presentasjonen til Dag og Jørn Arild som også inneholder detaljert tidsplan for begge dagene inn på nytt.  Gruppeinndelingen blir tilsendt dere i løpet av neste uke.  Gjør oppmerksom på at det i forkant av samlingen er forventet at dere:  a) Bruker kvalitetsverktøyet på s. 30 i kvalitetsplanen til å vurdere egen barnehages praksis som lærende organisasjon.  b) Bruker vurderingsresultatet til å beskrive hva dere trenger å starte med i utviklingen av egen barnehage som lærende organisasjon. |

**Hilsen Merethe, Thomas og Anette**

**Vedlegg:** PowerPoint presentasjon til styrerseminaret